**PROGRAMUL EDUCAȚIE ȘI OCUPARE 2021-2027**

Prioritate: 4. Antreprenoriat și economie socială

Obiectiv specific: ESO4.1. Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanției pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale (FSE+). Acțiunea 4.a.2 Sprijin pentru dezvoltarea antreprenoriatului

Apel: PEO/103/PEO\_P4/OP4/ESO4.1/PEO\_A52 - Sprijin pentru înființarea de întreprinderi sociale în mediul urban - Regiuni mai putin dezvoltate

Cod SMIS: 313367

Titlu Proiect: Dinamism și dezvoltare urbană prin economia socială

**Tipuri de întreprinderi sociale**

🔷 Proiectul „Dinamism și dezvoltare urbană prin economia socială”, ID 313367, derulat de **Asociația Profesională Neguvernamentală de Asistență Socială – ASSOC**, finanțat prin Programul Educație și Ocupare 2021-2027, urmărește sprijinirea economiei sociale prin înființarea a 28 de întreprinderi sociale în mediul urban. Aceste întreprinderi vor genera minimum 136 de locuri de muncă pentru persoane aflate în căutarea unui loc de muncă, șomeri, șomeri de lungă durată și persoane din grupuri vulnerabile.

Prin acest proiect, ASSOC oferă finanțare de 75.000 euro pentru fiecare întreprindere socială înființată în **mediul urban,** facilitând astfel dezvoltarea sustenabilă a afacerilor care au un impact pozitiv asupra comunității.

Persoanele care pot să acceseze această finanțare trebuie să aibă domiciliul stabil în **Regiunea Nord-Vest** (județele: Maramureș, Cluj, Sălaj, Satu Mare, Bistrița-Năsăud și Bihor), în mediul urban.

Pentru ca persoanele să fie eligibile și să fie incluse în grupul țintă al proiectului, trebuie să se încadreze în cel puțin una din următoarele categorii:

* persoane aflate în căutarea unui loc de muncă (persoane înregistrate la AJOFM);
* tineri cu vârsta de peste 30 de ani (maxim 35 de ani);
* șomeri;
* șomeri de lungă durată;
* persoane din grupuri dezavantajate pe piața muncii (de exemplu: persoane cu dizabilităţi, persoane de etnie romă etc.);
* persoane inactive (de exemplu: studenţi, pensionari, persoane casnice)

 **Beneficiile proiectului:**
✅ Crearea de noi locuri de muncă, stimulând economia locală.
💰 Finanțări nerambursabile de 75.000 Euro pentru antreprenorii sociali.
📚 Dezvoltarea competențelor antreprenoriale printr-un curs de 180 de ore – „Antreprenor în economia socială.”

Reglementările care vizează **întreprinderile sociale** sunt prevăzute în Legea nr. 219/2015 privind economia socială.

Din perspectiva acestui act normativ desfășurarea de activități în domeniul economiei sociale se realizează prin **întreprinderile sociale** care sunt definite ca fiind „orice persoană juridică de drept privat care desfășoară activități în domeniul economiei sociale și care deține un atestat de întreprindere socială”.

De asemenea, Legea nr. 219/2015 instituie și conceptul de **întreprindere socială de inserție** care este definită ca fiind „întreprinderea socială atestată care deține marca socială”.

🔷 **1. Întreprinderi sociale** 🏛️

➡️ Conform legii 219/2015, **Articolul 8:**

(1) Statutul de întreprindere socială se recunoaște prin acordarea unui **atestat de întreprindere socială**, denumit în continuare atestat.

(2) Atestatul se acordă la solicitarea persoanelor juridice prevăzute la art. 3 pe baza actelor de înființare și funcționare.

(3) Atestatul certifică scopul social al întreprinderii sociale și conformarea acesteia la principiile enunțate la art. 4.

(4) Atestatul se acordă acelor întreprinderi sociale care prevăd în actele de înființare și funcționare respectarea cumulativă a următoarelor criterii:

a) acționează în **scop social** și/sau în interesul general al comunității;

b) alocă **minimum** **90%** din profitul/excedentul realizat scopului social și rezervei statutare;

c) se obligă să transmită bunurile rămase în urma lichidării către una sau mai multe întreprinderi sociale;

d) aplică principiul echității sociale față de angajați și administratori asigurând niveluri de salarizare/remunerare echitabile, între care nu pot exista diferențe care să depășească raportul de 1 la 8.

Întreprinderile sociale trebuie să obțină un **atestat** din partea AJOFM pentru a putea folosi acest statut.

🔷 **2. Întreprinderi sociale de inserție** 🤝

➡️ Conform legii 219/2015, **Articolul 10:**

(1) Întreprinderea socială de inserție este întreprinderea socială care:

a) are cel puțin 30% din personalul angajat sau membrii cooperatori aparținând grupului vulnerabil. Timpul de lucru cumulat al angajaților din grupuri vulnerabile trebuie să reprezinte cel puțin 30% din totalul timpului de muncă al tuturor angajaților;

b) are ca scop lupta împotriva excluziunii, discriminărilor și șomajului prin inserția socioprofesională a persoanelor defavorizate.

✅ IMPORTANT

➡️ Conform legii 219/2015, **Articolul 12:**

Statutul de întreprindere socială de inserție se certifică prin acordarea **mărcii sociale.**

➡️ Conform legii 219/2015, **Articolul 13:**

(1) Marca socială cuprinde certificatul prin care se recunoaște statutul de întreprindere socială de inserție, cu o valabilitate de 3 ani de la data emiterii, precum și un element specific de identitate vizuală care se aplică în mod obligatoriu asupra produselor realizate sau lucrărilor executate ori documentelor care demonstrează prestarea unui serviciu.

**🌟** Prin proiectul „Dinamism și dezvoltare urbană prin economia socială”,Cod SMIS: 313367, se urmărește înființarea a **28 de întreprinderi sociale**, care includ:

1️⃣**24 întreprinderi sociale** de interes general 🏢

✔️ Fiecare întreprindere este finanțată cu **75.000 de euro**.

✔️ **Obligație privind personalul angajat:** Minimum **5 persoane** cu normă de lucru de cel puțin **4 ore/zi**.

2️⃣**4 întreprinderi sociale de inserție** 🤝

✔️ Fiecare întreprindere este finanțată cu **75.000 de euro**.

✔️ **Obligație privind personalul angajat:** Minimum **4 persoane** cu normă de lucru de cel puțin **4 ore/zi**. Cel puțin 30% din personalul angajat sau membrii cooperatori vor aparține grupului vulnerabil.

De menționat că toate acțiunile întreprinse prin acest proiect sunt în conformitate cu prevederile art. 9 din Regulamentul UE nr. 2021/1060 și cu prevederile art. 6 și 28 din Regulamentul UE nr. 1057/2021, atât în pregătirea, cât și în  implementarea activităților asigurându-se respectarea principiilor orizontale, respectiv  egalitatea de șanse (egalitate de gen, nediscriminare, accesibilitate persoane cu dizabilități, schimbări demografice), dezvoltare durabilă (poluatorul plătește,  utilizarea eficientă a resurselor, reziliența la dezastre) și principiul DNSH, cât și a temelor secundare, respectiv nediscriminare, investiții în întreprinderi mici și mijlocii (IMM-uri) și contribuție la competențele și locurile de muncă verzi și la economia verde.